இதே வேளையில் மக்கள் நலக் கூட்டணியை சேர்ந்த சில தலைவர்கள் மெரினா கடற்கரைக்கு செல்ல முற்பட்டபோது சென்னை இராதாகிருஷ்ணன் சாலையில் காவல்துறையால் தடுக்கப்பட்டுள்ளனர். இதனால் அந்த தலைவர்கள் உடனே சாலை மறியலில் ஈடுபட்டு போக்குவரத்தை தடை செய்துள்ளனர். இச்செய்தி பரவலாக சென்னை முழுக்க சென்றடைந்த வேளையில், ஆங்காங்குள்ள எதிர் கட்சியினரும், அவர்களது தோழர்களும் சென்னையின் முக்கிய இடங்களில் தடையேற்படுத்தி சாலை மறியலில் ஈடுபட்டதன் விளைவாக, சென்னையின் போக்கு வரத்து மொத்தமாக செயலற்று, வாகனங்கள் சாலைகளில் ஆங்காங்கே நின்றது. சாலையில் நின்றிருந்து ஒரு சில காவலர்களும் செய்வதறியாது, நடப்பதை வேடிக்கை பார்த்துக் கொண்டிருந்தது, பொது மக்களிடத்தில் ஒரு பாதுகாப்பின்மையை உணரக் கூடியதாக இருந்தது.